Die Springbok-afrigter, Rassie Erasmus, het 'n ervare span vir Sondag se Wêreldbeker-kwarteindstryd aangekondig.
Dit is presies dieselfde 23-tal wat vroeër met Italië 49-3 in die groepfase afgereken het.
Die span word deur voorspelers oorheers, met ses voorspelers – Malcolm Marx, Steven Kitshoff, Vincent Koch, RG Snyman, Franco Mostert en Francois Louw – op die plaasvervangerbank.
Goeie nuus is dat die opwindende Cheslin Kolbe genoeg van sy besering herstel het en op regtervleuel sal begin.
Die wedstryd begin Sondag om 12:15 en word regstreeks op SuperSport uitgesaai.
Die derde en laaste kriekettoets tussen die Proteas en Indië begin Saterdag. Die Proteas het die reeks reeds verloor.
Die Amerikaanse bokser, Patrick Day, is gister oorlede nadat hy ernstige breinbeserings in sy geveg teen Charles Conwell opgedoen het.
Hy is verlede naweek in die 10de ronde deur Conwell uitgeslaan en na die hospitaal gehaas.
Day is die derde bokser wat vanjaar weens krytbeserings gesterf het.
Sterk span met goeie voorspelers op die bank ook. Nou wag ek net vir die Maroela Coaches om vir Willie en Faf uit te haal en ook om te se hoe ons moet 2015 onthou en dat Japan nie ligtelik opgeneem moet word nie asof Rassie dit nie alreeds weet nie. :-)
Hein, het jy nie dalk vir ons n gevoel oor die lotto nommers ook nie?
Vat hom Flaffie. Hoop nie ons het beurtkrag nie.
Sonder n spelskepper soos Reinach en n fetcher soos Kwagga, tesame met lomp Ellende wat die agterlyn vertraag… Is daar niks waarvoor ons skrik nie.
Hopelik kom die 'kaptein' vinnig af.
Puik spankeuses. Ek glo Rassie weet wat hy doen en dat hy sy planne agtermekaar het. Ek is steeds maar skrikkerig vir die aanvalle wat die Japanners gaan uitvoer , veral in leemte wat gewoonlik deur Mapimpi gelaat word. Maar ons hou duim vas en voel positief oor die Bokke se sukseskanse. Maklik sal dit egter nie wees nie.